Regina Šliogerytė-Bliū­džiu­vienė

Regina Šliogerytė-Bliūdžiuvienė (g. 1948 m. spalio 11 d. Gulbių kaime, Šilalės rajone) – Lietuvos pedagogė, poetė, tautosakininkė, aktyvi kaimo bendruomenės narė, 2019 m. apdovanota ordino „Už nuopelnus Lietuvai“ medaliu.
 Biografija 
Gimė 1948 m. spalio 11 d. Gulbių kaime. 1966 m. baigė Laukuvos vidurinę mokyklą. 1967 m. Vilniaus universitete pradėjo studijuoti lietuvių kalbą ir literatūrą. Studijų metu paruošė pirmuosius tautosakos rinkinius iš savo gimtojo kaimo medžiagos, parašytas pirmasis mokslinis darbas apie patarlių bei priežodžių sisteminimą ir pristatytas Studentų Mokslinės Draugijos konferencijoje.

1972 m. birželio 1 d. Vilniaus universitete įgytas filologo ir lietuvių kalbos ir literatūros dėstytojo bakalauras. Po studijų buvo paskirta mokytoja į Žygaičių vidurinę mokyklą Tauragės rajone, kur dirbo iki 2009 m. Rašytoja iki šiol aktyviai dalyvauja vietos bendruomenės visuomeninėje ir kultūrinėje veikloje. 

 Kūrybos ypatybės 
Pirmuosius eilėraščius parašė besimokydama Laukuvos vidurinėje mokykloje. Dalyvavo respublikiniuose jaunųjų literatų darbų apžiūrose.  

Kūrybinė veikla suaktyvėjo nuo 2001 metų. Rašytoja beveik visas savo knygas pasirašo vien tik vardu - Regina. Svarbiausia kūrybos ypatybė – sakralus pagarbumas gyvenimui. Kūryboje gausu skirtingų elementų - gamtos, kaimo buities, kelionių patirčių, vidinio pasaulio akimirkų. Pagrindiniai žanrai – lyrinis eilėraštis, meditacija, malda, literatūrinė pasaka, mitinė legenda, kelionių apybraiža.  Autorė rašo ir žemaitiškai.Žemaitiški eilėraščiaiTauragės viešoji biblioteka, 2020-04-04. R. Bliūdžiuvienė. Žuodžiu skuonis

Straipsniai talpinti laikraštyje „Dialogas“Dialogas / Sintaksės Žaidimėliai. 2006 m. rugpjūčio 4 d. Nr 27 (714). 7 psl, „Tauragės kurjeris“, monografijoje „Žygaičių kraštas“ Nairanauskas, Jonas. Žygaičių kraštas: Istorija, kultūra, žmonės. – Vilnius: Homo liber, 2013 m. 234–251 psl., atsiminimų knygoje „Gyvasis žodis primena Žygaičių bibliotekos istoriją“Gyvasis žodis primena Žygaičių bibliotekos istoriją. – Kaišiadorys: Printėja, 2015 m.. Kūryba skelbta žurnale „Žemaičių žemė“, almanache „Žmogaus ir krašto horizontas“Jakienė, Zita. Žmogaus ir krašto horizontas. – Kaišiadorys: Printėja, 2018 m. 87 psl.. Parašyti įvadiniai straipsniai kitų autorių knygose. Tautosakos rinkiniai publikuoti monografijoje „Laukuva“Laukuva: II dalis. Ž Vilnius: Versmė, 2008 m. 494–495 psl., knygoje „Liaudies kūryba“.

 Vaikiška literatūra 
Pirmuosius rašytojos kūrinius įkvėpė bendravimas su anūkais, jų vaikystės akimirkų fiksavimas. Kurjeris, Autorius: KURJERIS.LT INFORM.  2020 05 15 / 07:05. Anūkų vaikystė – pirmasis rašytojos Reginos Bliūdžiuvienės įkvėpimo šaltinis Šiuo metu rašytoja turi 11 anūkų. Jiems buvo skirtos personalizuotos knygelės su nuotraukomis, eiliuotais tekstais ir pasakomis. Išleista knyga „Skaičių pasakos Benitai“ buvo įvertinta, kaip populiariausia 2015 metų Tauragės rajono kūrėjų knyga. Šioje bei kitose vaikiškose knygose eiliavimo stilius yra paprastas ir vaikams greitai įsimenamas, tad knygeles galima naudoti vaikų lavinimui.Tauragės viešoji biblioteka, Autorius: Zita Jakienė, 2014-11-25. Kai susitinka poezija ir matematika 

 Lyrika 
Eilėraščiai yra klasikinio tipo - trijų ar keturių posmų, metafora yra pagrindinė meninės raiškos priemonė. Daug vietos autorė skiria dvasiniam atsivėrimui, žmogiškojo trapumo suvokimui. Dominuoja monologinis kalbėjimas pirmuoju asmeniu, kuris iškelia atvirų klausimų ir pamąstymų skaitytojui.15min.lt, 2020-07-22d. R.Šliogerytės-Bliūdžiuvienės eilėraščiai: „toli nuo modernaus šiuolaikiškumo“ bei „tylus prisiglaudimas prie gyvenimo pašaknėlių“

 Mitologija 
Mitinės tematikos knygose susipina pagoniškojo lietuvių tikėjimo elementai, krikščioniškosios vertybės ir buitinės realijos. Daug dėmesio skiriama gimtajam kraštui - Gulbių kaimui. Mitologinė autorės kūryba pasižymi aštriu siužetu ir vaizdinga kalba. Dinamiškas veiksmas perteikia senojo gyvenimo tradicijas, suteikia prasmę etniniams motyvams, padeda pažinti nematerialųjį tautos paveldą. Meninis vaizdavimo būdas reprezentuoja baltiškąjį mitologijos modelį. Knyga „Mitų ir sapnų šalis“ apdovanota Dionizo Poškos premija.

 Pažintinė kūryba 
Nuo 2009 metų, autorė aktyviai pradėjo keliauti po užsienio valstybes, išleistos pirmosios pažintinės knygos. „Kelionė po šventąją žemę“ susikoncentruoja į aplankytų vietų sakralumą, tad šioje knygoje dominuoja lyrika. Prie kiekvieno eilėraščio yra pateikiamos nuotraukos. Knygoje „Kelionė su Pasaulio Piligrimu“  aprašoma kelionė apaštalo Pauliaus keliais laisvu stiliumi. Joje nėra iliustracijų, pasakojama epine proza. Trečioji pažintinė knyga apie kelionę po Islandiją „Islandija – mano sese arba dienoraštis su datomis ir posmais“ yra pirmųjų dviejų knygų stilių jungtis: prozą papildo lyrika, knyga iliustruota nuotraukomis.

 Bibliografija 
 Regina. – Šiauliai, 2008
 Nesvyruojantis medis. – Kaunas, 2010.
 Akys pilnos lietaus. – Kaunas, 2010.
 Po šventąją žemę. – Kaunas, 2011.
 Tarp kasdienybės krantų. – Kaunas, 2012
 Iš delčios ir iš pilnaties. – Kaunas, 2013.
 Skaičių pasakos Benitai. – Kaišiadorys: Printėja, 2014.
 Rūkainėlis ir miglų mergelė Jielimutė. – Kaišiadorys: Printėja, 2015.
 Daržo pasaka. – Kaišiadorys: Printėja, 2016.
 Pasakos vaikšto kaip žmonės. – Kaišiadorys: Printėja, 2016.
 Tėviškės legendos. – Klaipėda: Druka , 2017.
 Išvaikščiotų takų šviesa. – Kaišiadorys: Printėja, 2017.
 Širdies įrašai. – Kaišiadorys: Printėja, 2018.
 Žuodžiu skuonis. – Kaišiadorys: Printėja, 2019.
 Kelionė su Pasaulio Piligrimu. – Kaišiadorys: Printėja, 2019.
 Mitų ir sapnų šalis. – Kaišiadorys: Printėja, 2019.
 Islandija – mano sesė arba dienoraštis su datomis ir posmais. – Kaišiadorys: Printėja, 2020.
 Žodžio takais po gimtąjį kraštą. – Kaišiadorys: Printėja, 2020.
 Gyvenimas yra gyvas. – Kaišiadorys: Printėja, 2020.

 Įvertinimas 
 2015 m. „Tauragės metų knyga 2014“ nominacija „Gražiausia knyga“ suteikiama „Skaičių pasakos Benitai“Tauragės viešoji biblioteka, 2015-03-26. „Tauragės metų knyga 2014“ nominacija „Gražiausia knyga“ suteikiama „Skaičių pasakos Benitai“
 2016 m. „Tauragės metų knyga 2015“ nominuota knyga „Rūkainėlis ir miglų mergelė Jielimutė“Tauragės viešoji biblioteka, 2016-04-05. „Tauragės metų knyga 2015“
 2018 m. Įvertinta kaip viena iš 100 labiausiai Tauragės kraštui nusipelniusių žmonių.Tauragės oficiali svetainė, 2020-09-08. 100 labiausiai Tauragės kraštui nusipelniusių žmonių 
 2018 m. spalio 18 d. už pilietiškumą, nuoširdų lietuviškų papročių ir žemaičių šnektos puoselėjimą įteikta Padėka nuo Lietuvos Respublikos Seimo narės Aušrinės Norkienės.Autorė: Inesa Vaigauskienė, 2018-10-23. Jubiliejaus proga pasveikinta Žygaičių krašto šviesuolė, literatė Regina Bliūdžiuvienė
 2018 m. spalio 18 d. gautas Seimo Pirmininko prof. Viktoro Pranckiečio sveikinimas ir padėka už visuomeniškus nuopelnus.
 2019 m. gegužės 2 d. Prezidentūroje įteiktas Ordino „Už nuopelnus Lietuvai“ medalis 2018-04-30, Apdovanojimas ordino „Už nuopelnus Lietuvai“ medalis 
 2020 m. „Tauragės metų knyga 2019“ – kategorijoje „Pažintinė knyga“ „Kelionė su Pasaulio Piligrimu“ pripažinta geriausia pažintine knyga.Tauragės viešoji biblioteka, 2020-04-04. Geriausia 2019 metų pažintinė knyga: Kelionė su Pasaulio Piligrimu
 2020 m. rugpjūčio 7 d. Šilalės savivaldybės mero Algirdo Meiženio Diplomas už poezijos knygą „Mitų ir sapnų šalis“.
 2020 m. Dionizo Poškos premija už geriausią naują lietuviškos poezijos knygą „Mitų ir sapnų šalis“.Autorė: Žydrūnė Jankauskienė, 2020-08-11. Pavėluoto „Poezijos pavasario“ laureatė – mūsų kraštietė

 Išnašos 

Kategorija:Lietuvos literatūrologai
Kategorija:Lietuvos rašytojai
Kategorija:Lietuvos poetai